**NÁVRH**

**Všeobecne záväzného nariadenia**

**obce Jarok č. 1/2015**

**o poskytovaní dotácií z rozpočtu obce**

Obec Jarok (ďalej len Obec) podľa ustanovenia § 4 ods. 3 písm.g) a h) a ustanovenia § 6 ods. 1 zákona č. 369/1990 Zb. o obecnom zriadení v z.n.p. a podľa ustanovenia § 7 ods. 2 a 4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., v záujme utvárať a chrániť zdravé podmienky a zdravý spôsob života a práce obyvateľov obce, chrániť životné prostredie, ako aj utvárať podmienky na zabezpečovanie zdravotnej starostlivosti, vzdelávania, kultúry, osvetovej činnosti, záujmovej umeleckej činnosti, telesnej kultúry a športu, vydáva toto všeobecne záväzné nariadenie o poskytovaní dotácií z rozpočtu Obce:

**PRVÁ ČASŤ**

**Úvodné ustanovenie**

**§ 1**

**Predmet všeobecne záväzného nariadenia**

Predmetom tohto všeobecne záväzného nariadenia (ďalej len VZN) je :

- úprava a spôsob poskytovania dotácií z rozpočtu Obce

- okruh oblastí, ktorých sa poskytovanie dotácií týka

- podmienky, za akých môžu byť dotácie poskytované

- kritériá na poskytnutie dotácií žiadateľom

- kľúč na rozdeľovanie dotácií pre žiadateľov

**DRUHÁ ČASŤ**

**Všeobecné ustanovenie**

**§ 2**

**Predmet a zdroje dotácií**

1. Finančné prostriedky určené na dotácie v zmysle tohto VZN sa vytvárajú v procese hospodárenia obce z vlastných príjmov Obce.
2. Objem finančných prostriedkov určených v príslušnom kalendárnom roku na poskytovanie dotácií schváli obecné zastupiteľstvo (ďalej len „OZ“) pri schvaľovaní rozpočtu Obce alebo jeho zmenách.
3. Za podmienok stanovených týmto VZN môže Obec poskytnúť dotácie zo svojho rozpočtu
4. záujmovým združeniam a spolkom registrovaným na obecnom úrade (vzor registračného formuláru vrátane formátu príloh je prílohou č. 1 tohto VZN,
5. fyzickým osobám – podnikateľom,
6. právnickým osobám, ktorých zakladateľom je obec, a to na konkrétne úlohy a akcie vo verejnom záujme alebo v prospech rozvoja územia obce,
7. inej obci alebo vyššiemu územnému celku, ak zabezpečuje niektoré úlohy pre obec − a to v prípadoch, ak ide o poskytnutie pomoci pri likvidácií následkov živelnej pohromy, havárie alebo inej podobnej udalosti na ich území.
8. Dotácia sa môže poskytnúť, ak prijímateľ
9. má registráciu, sídlo alebo trvalý pobyt na území obce alebo
10. pôsobí, vykonáva činnosť na území obce alebo
11. poskytuje služby obyvateľom obce,

a to len na podporu:

* všeobecne prospešných služieb,
* všeobecne prospešných alebo verejnoprospešných účelov,
* na podporu podnikania a zamestnanosti.

1. Poskytnutie dotácie nesmie zvyšovať dlh Obce.
2. Na poskytnutie dotácie nie je právny nárok.

**TRETIA ČASŤ**

**Dotácie**

**§ 3**

**Smerovanie dotácií**

1. Dotácie sa prideľujú jednotlivým subjektom na základe nimi predloženej žiadosti podľa § 4 tohto VZN.
2. Dotácie sú nasmerované najmä do týchto oblastí:

* rozvoj kultúry,
* rozvoj telovýchovných a športových aktivít,
* rozvoj výchovy a vzdelávania,
* rozvoj humanitárnej a charitatívnej činnosti,
* zlepšenie kvality a ochrany životného prostredia.

**§ 4**

**Žiadosť o poskytnutie dotácie**

1. Možnosť predkladať žiadosti zverejní Obec obvyklým spôsobom – na svojej úradnej tabuli a na internetovej stránke Obce.
2. Žiadosti pre nasledujúci rozpočtový rok je možné predkladať do 15. januára bežného roka.
3. Žiadosť o poskytnutie dotácie sa predkladá na predpísanom tlačive podľa Prílohy č. 2 tohto VZN a musí obsahovať najmä:
4. presnú identifikáciu žiadateľa,
5. bankové spojenie a číslo účtu,
6. výšku požadovanej dotácie, predpokladané náklady na usporiadanie akcie (projektu), termín a miesto jej konania,
7. stručnú charakteristiku konkrétnej úlohy, podujatia alebo akcie s podrobnou kvantifikáciou nákladov a využitím finančných prostriedkov,
8. odôvodnenie žiadosti,
9. prehlásenie o tom, že žiadateľ nemá voči Obci žiadne záväzky,
10. meno, priezvisko, funkcia a podpis oprávnenej osoby.

**§ 5**

**Kritériá na poskytnutie dotácií**

Pri posudzovaní žiadostí o dotáciu z rozpočtu obce sa zohľadňujú najmä tieto základné kritériá:

a) oblasť kultúry:

- počet aktívnych členov kolektívu pravidelne sa zúčastňujúcich aktivít,

- výsledky ich celkovej činnosti,

- vytváranie všestranných podmienok pre rozvoj záujmovo-umeleckej tvorivosti,

- história a tradícia skupiny a záujmovo-umeleckého telesa,

- význam a rozsah podujatí, ktorými napĺňajú kultúru v regióne,

- podpora činnosti ochotníckych súborov,

- uchovávanie a rozvíjanie miestnych tradícií,

- organizovanie festivalov, detských a mládežníckych podujatí,

- prezentácia obce formou literárnej a publikačnej, výtvarnej a výstavníckej činnosti,

- podpora obnovy kultúrnych pamiatok evidovaných v Ústrednom zozname kultúrnych pamiatok SR ako aj ďalších pamätihodností nachádzajúcich sa na území obce,

- organizácia podujatí masového charakteru týkajúce sa kultúry organizované v obci,

- zavádzanie vzdelávacích a informačných programov v oblasti kultúry,

b) oblasť telovýchovných a športových aktivít:

- počet aktívnych členov kolektívu pravidelne sa zúčastňujúcich aktivít,

- výkonnostná úroveň a dosiahnuté výsledky,

- rozvoj masovej a rekreačnej telesnej výchovy,

- rozvoj mládežníckeho športu,

- organizovanie športových súťaží v obci,

- reprezentácia obce,

- podpora výkonnostného športu.

c) oblasť výchovy a vzdelávania:

- záujmové aktivity súvisiace s činnosťou centier voľného času,

- netradičná mimoškolská činnosť a práca s deťmi a mládežou na úrovni materskej a základnej školy pôsobiacich na území obce,

- netradičné využitie voľného času mládeže,

d) oblasť humanitnej a charitatívnej činnosti:

- činnosť organizácií, nadácií a záujmových združení fyzických a právnických osôb vyvíjajúcich humanitnú a charitatívnu činnosť najmä na území obce,

- na podporu podujatí pre postihnuté deti a mládež,

e) oblasť zlepšenia kvality životného prostredia v obci:

- zlepšenie stavu z hľadiska riešenia odpadov v obci, ich likvidácie a separácie,

- viditeľné zlepšenie kvality zelene a kvality verejných priestranstiev (podpora pri − údržbe verejnej zelene, výsadba a údržba kvetov, kríkov, stromčekov, výroba kvetináčov, lavičiek a predmetov zlepšujúcich kvalitu životného prostredia a pod.

- zabezpečenie ochrany prírody.

**§ 5**

**Kľúč na rozdeľovanie dotácií z rozpočtu obce**

1. Pri prideľovaní dotácií z rozpočtu Obce budú tieto čerpané z kapitol Vzdelávanie, Šport, Kultúra, Sociálne služby a Prostredie pre život a pre ich pomerné rozdelenie bude použitý nasledovný kľúč:

a) oblasť kultúry – 30% z celkovej hodnoty v danom roku udelených dotácií,

b) oblasť telovýchovných a športových aktivít – 30% z celkovej hodnoty v danom roku udelených dotácií,

c) oblasť výchovy a vzdelávania – 20% z celkovej hodnoty v danom roku udelených dotácií,

d) oblasť humanitnej a charitatívnej činnosti – 10% z celkovej hodnoty v danom roku udelených dotácií,

e) oblasť zlepšenia kvality životného prostredia v obci – 10% z celkovej hodnoty v danom roku udelených dotácií.

2. Dotácie pre všetky oblasti sa budú skladať z dvoch položiek, ktoré budú rozdelené nasledovne:

a) dotácia za stav členskej základne – 50% z dotácie pre danú oblasť

b) dotácia na organizovanie podujatí – 50% z dotácie pre danú oblasť

3. Dotácie udelené za výnimočné výsledky pôjdu nad rámec tohto pomerného rozdelenia a nebudú v ňom zohľadňované. Ich pridelenie bude závisieť na aktuálnych možnostiach vyplývajúcich zo stavu rozpočtu Obce. Hodnota udelenej dotácie bude reflektovať hodnotu dosiahnutého výsledku (1.-3. miesto na súťaži resp. prehliadke) a jej dosah (regionálny, okresný, krajský, národný, medzinárodný, európsky, svetový).

**§ 7**

**Prerokovanie žiadostí, schvaľovanie dotácií a kontrola dodržiavania čerpania a efektívnosti dotácie**

1. Žiadosti o poskytnutie dotácie prerokuje obecná rada a po posúdení oprávnenosti a úplnosti jednotlivých žiadostí pripraví pre OZ návrh na schválenie.
2. O poskytnutí dotácie každému jednotlivému žiadateľovi rozhodne OZ pri schvaľovaní rozpočtu Obce alebo pri jeho zmene.
3. Pri posudzovaní žiadosti a navrhovaní výšky a účelu dotácie sa prihliada na hospodárnosť a efektívnosť pri nakladaní s verejnými prostriedkami.
4. Dotáciu je možné poskytnúť v jednom kalendárnom roku tomu istému záujmovému združeniu, tej istej právnickej alebo fyzickej osobe – podnikateľovi iba raz, výnimkou sú odmeny za dosiahnutie výnimočných výsledkov žiadateľa na regionálnej, národnej či medzinárodnej úrovni, o pridelení každej takejto odmeny bude rozhodovať obecné zastupiteľstvo samostatne s ohľadom na finančné možnosti prameniace z rozpočtu obce v danom období.
5. Po schválení dotácie Obec uzatvorí s prijímateľom dotácie dohodu o poskytnutí dotácie, podmienky jej čerpania a zúčtovania poskytnutých finančných prostriedkov.
6. Kontrolnú činnosť nad dodržiavaním čerpania a efektívnosti vynaložených prostriedkov vykonáva hlavný kontrolór Obce.

**§ 8**

**Zúčtovanie dotácií**

1. Prijímateľ dotácie je povinný použiť poskytnutú dotáciu iba v rámci rozpočtového obdobia, vždy najneskôr do 31. decembra príslušného kalendárneho roka.
2. Prijímateľ dotácie je povinný predložiť zúčtovanie použitých finančných prostriedkov na predpísanom tlačive podľa Prílohy č. 3 tohto VZN.
3. Zúčtovanie musí obsahovať fotokópie účtovných dokladov preukazujúcich použitie dotácie na schválený účel (podujatie, akciu, úlohu) a výpisy z bankového účtu, resp. pokladničné doklady.
4. Prijímateľ dotácie, ktorý nepredloží zúčtovanie dotácie v stanovenom termíne alebo použije túto dotáciu na iný účel ako bol určený v dohode o poskytnutí dotácie, je povinný dotáciu vrátiť na účet Obce najneskôr do 15 dní po termíne stanovenom v dohode na zúčtovanie. Žiadosť takéhoto subjektu nebude v nasledujúcom roku prerokovaná.
5. Nevyčerpané finančné prostriedky z poskytnutej dotácie vráti subjekt do rozpočtu Obce súčasne s vyúčtovaním dotácie.

**ŠTVRTÁ ČASŤ**

**§ 9**

**Záverečné ustanovenia**

1. Toto VZN bolo schválené Obecným zastupiteľstvom v Jarku dňa XX.12.2015, uznesením č. 0X/2015
2. Toto VZN nadobúda platnosť dňom schválenia obecným zastupiteľstvom a účinnosť 15–tym dňom po vyvesení VZN na úradnej tabuli Obce.

Stanislav Sťahel

starosta obce

**Príloha č. 1**

**Registračný formulár**

**záujmového združenia resp. spolku pre poskytnutie dotácie z rozpočtu Obce Jarok**

**pre rok .........................**

|  |  |  |  |
| --- | --- | --- | --- |
| 1. **ÚDAJE O ŽIADATEĽOVI** | | | |
| 1. Názov (meno) záujmového združenia: | | | |
| 1. Meno a priezvisko zástupcu záujmového združenia: | | | |
| 1. Počet členov záujmového združenia – všetkých\*: | | | |
| 1. Počet členov záujmového združenia – unikátnych\*: | | | |
| 1. Tel.: e-mail: | | | |
| 1. Bankové spojenie: | | | |
| 1. Číslo účtu: kód banky: | | | |
| 1. **ÚDAJE O AKCII (PROJEKTE)** | | | |
| 1. Názov akcie (projektu): | | | |
| 1. Predpokladaný termín uskutočnenia (realizácie): | | | |
| 1. Požadovaná výška dotácie v Eur: podiel na celkovom rozpočte v %: | | | |
| 1. Celkový rozpočet akcie (projektu) v Eur: | | | |
| 1. Odôvodnenie žiadosti o dotáciu: | | | |
| 1. Na aké účely bude dotácia použitá (uviesť výdavky rozpočtu projektu): | | | |
| 1. Dotácie pridelené žiadateľovi v minulých rokoch: | | | |
| ROK | Celkový rozpočet akcie (projektu) | Poskytnutá dotácia od obce | Podiel dotácie v % |
|  |  |  |  |
|  |  |  |  |
|  |  |  |  |

\* - v súvislosti s uvedeným počtom členov záujmového združenia/spolku je potrebné k žiadosti o dotáciu doložiť menný zoznam členov s uvedením adresy ich trvalého bydliska a vlastnoručného podpisu každého člena záujmového združenia/spolku. Počet všetkých členov bude zhodný s poradovým číslom posledného podpísaného člena na mennom zozname. Počet unikátnych členov bude reflektovať počet takých podpísaných členov, ktorí registráciu v záujmovom združení/spolku považujú za prioritnú v prípade, že budú na mennom zozname viac ako jedného záujmového združenia/spolku. Prioritný záujem označí člen záujmového združenia v príslušnom stĺpci menného zoznamu. Počet unikátnych členov záujmového združenia /spolku bude rozhodujúcim kritériom pre pomerné rozdeľovanie dotácií.

**Vyhlasujem, že nemám voči Obci Jarok žiadne nevysporiadané záväzky.**

**Vyhlasujem, že údaje uvedené v žiadosti sú pravdivé.**

**V zmysle zákona NR SR č. 428/2002 Z. z. o ochrane osobných údajov súhlasím so spracovaním a sprístupnením uvedených údajov.**

**V .................................................... dňa ..............................**

Podpis štatutárneho zástupcu

oprávneného konať v zastúpení žiadateľa

**Vzor prílohy žiadosti o dotáciu pre záujmové združenie - menný zoznam členov záujmového združenia**

**Názov záujmového združenia:**

|  |  |  |  |  |
| --- | --- | --- | --- | --- |
| Por. č. | Meno a priezvisko | Adresa trvalého pobytu | Podpis | Priorita (áno/nie) |
| 1. |  |  |  |  |
| 2. |  |  |  |  |
| 3. |  |  |  |  |

**Príloha č. 2**

**Ž i a d o s ť**

**o poskytnutie dotácie z rozpočtu Obce Jarok**

**pre rok .........................**

|  |  |  |  |
| --- | --- | --- | --- |
| 1. **ÚDAJE O ŽIADATEĽOVI** | | | |
| 1. Úplný názov (meno) žiadateľa: | | | |
| 1. Sídlo (adresa), PSČ: | | | |
| 1. IČO žiadateľa: DIČ: | | | |
| 1. Právna forma žiadateľa: | | | |
| 1. Štatutárny zástupca (meno, priezvisko): | | | |
| 1. Tel.: e-mail: | | | |
| 1. Bankové spojenie: | | | |
| 1. Číslo účtu: kód banky: | | | |
| 1. **ÚDAJE O AKCII (PROJEKTE)** | | | |
| 1. Názov akcie (projektu): | | | |
| 1. Predpokladaný termín uskutočnenia (realizácie): | | | |
| 1. Požadovaná výška dotácie v Eur: podiel na celkovom rozpočte v %: | | | |
| 1. Celkový rozpočet akcie (projektu) v Eur: | | | |
| 1. Odôvodnenie žiadosti o dotáciu: | | | |
| 1. Na aké účely bude dotácia použitá (uviesť výdavky rozpočtu projektu): | | | |
| 1. Dotácie pridelené žiadateľovi v minulých rokoch: | | | |
| ROK | Celkový rozpočet akcie | Poskytnutá dotácia od obce | Podiel dotácie v % |
|  |  |  |  |
|  |  |  |  |
|  |  |  |  |

**Vyhlasujem, že nemám voči Obci Jarok žiadne nevysporiadané záväzky.**

**Vyhlasujem, že údaje uvedené v žiadosti sú pravdivé.**

**V zmysle zákona NR SR č. 428/2002 Z. z. o ochrane osobných údajov súhlasím so spracovaním a sprístupnením uvedených údajov.**

**V .................................................... dňa ..............................**

Podpis štatutárneho zástupcu

oprávneného konať v zastúpení žiadateľa

**Príloha č. 3**

**Vyúčtovanie poskytnutej dotácie**

**Žiadateľ:** .......................................................................................................................................

**Názov akcie (projektu)** .................................................................................................................

**Číslo zmluvy o poskytnutej dotácii:** ............................................................................................

|  |  |
| --- | --- |
| **Položka** | **Skutočné výdavky (v Eur)** |
| 1. mzdy a ostatné osobné náklady |  |
| 1. prenájom priestorov na realizáciu projektu |  |
| 1. ubytovanie |  |
| 1. dopravné |  |
| 1. propagačné materiály a publicita |  |
| 1. ceny, plakety, diplomy |  |
| 1. honoráre |  |
| 1. ostatné náklady súvisiace s akciou (projektom) |  |
| - |  |
| - |  |
| - |  |
| **I. Spolu náklady:** |  |
| **II. Dotácia poskytnutá z rozpočtu Obce Jarok** |  |
| **III. Rozdiel (vrátiť na účet obce):** |  |

**Vyhlasujem, že údaje uvedené vo vyúčtovaní sú pravdivé.**

**Vyúčtovanie predkladá (meno a priezvisko):** ........................................................................................

Dátum:

Podpis štatutárneho zástupcu

oprávneného konať v zastúpení žiadateľa